cyanic-selkie/wikianc huggingface dataset:
Oer de oarsprong fan de soarten
Ynhâld
It fraachstik fan de oarsprong fan de minske waard troch Darwin allinnich by de noas lâns oanroerd. Dit soe troch him letter besprutsen wurde yn it boek Descent of Man.
Kastiel Gutenfels
Gutenfels is in kastiel boppe it stedsje Kaub oan de Ryn yn de Dútske dielsteat Rynlân Palts. It kastiel foarmet ûnderdiel fan it UNESCO-wrâlderfgoed 'Bopperin fan de Midden Ryndelling'.
Skiednis
It kastiel waard nei alle gedachten sûnt 1220 yn opdracht fan it Ryk boud. Al yn 1252 belegere Willem fan Hollân it kastiel, mar sûnder fertuten.
Yn de 14e iuw waard in ringmuorre boud en fan de kant dêr't de oanfal ferwachte waard in twinger oanlein. Tagelyk waard it plato fan de westlike foarboarch boud.
Nei't de lângreve Willem fan Hessen de boarch yn 1504 39 dagen om' e nocht belegere, doopte de karfoarst Loadewyk V it kastiel om yn de namme 'Gutenfels' (goede rots). Hy joech yn 1508 opdracht om it kastiel te renovearjen en út te bouwen (súdlike twinger).
Ut de tiid fan de Tritichjierrige Kriich datearret it healrûne bolwurk oan de westlike kant. Yn dy tiid waard it kastiel ferskillende kearen oermastere, foar it lêst yn 1647 troch troepen fan it Lângreefskip Hessen-Kassel. thumb|left|220px|Plattegrûn fan de boarch De boarch waard yn 1793 sûnder slach oan de Frânsen oerdroegen, dy't it oant 1804 brûkten foar ynvalide soldaten. Yn 1806 gyng it yn it besit fan it hartochdom Nassau oer, dy't it kastiel yn 1807 foar de ôfbraak ferkocht. In folsleine ferneatiging waard troch de oankeap fan de ruïne yn 1833 troch Friedrich Gustav Habel tefoarren kommen. Yn de rin fan de 19e iuw profitearre de ruïne fan de tanimmende belangstelling foar de kastielen en yn de jierren 1889-1892 liet de Keulske arsjitekt Gustav Walter, dy't Gutenfels yn 1888 oankocht hie, it wer opbouwe mei behâld fan it oarspronklike boumateriaal en it ruïnekarakter. Yn de rin fan de tiid hie it kastiel ferskillende eigners en wie it tydlik yn gebrûk as hotel.
De yntusken ferfallen terassen foar de wynbou om de boarch waarden yn 2008 op 'e nij beplante mei wynstokken en sûnt yn maart 2022 it eigendom fan de boarch op 'e nij wiksele funksjonearret it kastiel wer as in hotel.
Njonken de geve 35 meter hege fjouwerhoekige toer stiet der in 22 meter by 8 meter paleis fan trije ferdjippings wengebou. De likernôch 21,60 meter by 21,10 meter grutte kearn fan it kastiel waard troch in foarboarch, in twinger en in ringmuorre beskerme.
List fan planetoïden 99101-99200
Dit is in list fan planetoïden 99101-99200.
Follybal op de Olympyske Simmerspullen 2000/Strânfollybal
Strânfollybal is ien fan de twa dissiplines fan it follybal dy't spile waard op de Olympyske Simmerspullen 2000 yn Sydney. De oare dissipline wie it sealfollybal. Der wie in toernoai foar manlju en froulju. De wedstriden setten op 16 septimber 2000 útein en einigen op 26 septimber 2000. It Strânfollybal hie plak op it ferneamde Bondi Beach
Dielnimmende lannen
Hjirûnder is in oersjoch te finen fan de dielnimmende lannen. Tusken skrabkes steane it oantal duo's dat fan dat lân meidiene.
Manlju
Der diene oan dizze Olympyske Spullen 24 teams mei.
Earste omloop
De winners fan de earste omloop pleatsten har foar de achtste finales. De ferliezers fan de earste omloop giene nei de twadde omloop.
Twadde omloop
Winners fan de twadde omloop giene troch nei de tredde omloop. De ferliezers fan de twadde omloop einigen op plak 19 fan dizze Olympyske Spullen.
Froulju
Der diene oan dizze Olympyske Spullen 24 teams mei.
Tredde omloop
Winners fan de tredde omloop giene troch nei de achtste finales. De ferliezers fan de tredde omloop einigen op plak 17 fan dizze Olympyske Spullen. Zi Xiong / Rong Chi út Sina binne de bêste ferliezers yn de tredde omloop, hja meie dêrom ek nei de achtste finales.
Grutte Priis Formule 1 fan Monako 2017
Utslaggen fan de Grutte Priis Formule 1 fan Monako 2017 yn Monte Carlo op 28 maaie. It wie de sechsde race fan 20 races fan de Formule 1 yn 2017. Hy waard op it Circuit de Monaco hâlden. De race waard hâlden oer 78 omgongen, op it 3,3 km lange sirkwy foar in raceôfstân fan 260,5 kilometer.
Kaub
Kaub is in lytse stêd oan de Ryn yn de Dútske dielsteat Rynlân-Palts. Kaub foarmet ûnderdiel fan de Rhein-Lahn-Kreis.
List fan planetoïden 99201-99300
Dit is in list fan planetoïden 99201-99300.
Kaub
By Kaub is in fear dy't de ferbining mei de oare kant fan de Ryn ûnderhâldt.
It besjen wurdich
It stedsje Kaub is ryk oan monuminten. Fan de eardere ferdigeningsmuorren binne noch fiif 14e en 15e iuwske tuorren bewarre bleaun. Yn it sintrum fan it stedsje binne noch in soad fakwurkhûzen. By Kaub leit midden yn de Ryn op in eilân de boarch Pfalzgrafenstein. Boppe it doarp leit de tolboarch Gutenfels, dy't tsjintwurdich yn partikulier besit is.
thumb|left|250px|It oerstekken fan Blücher oer de Ryn by Kaub (Wilhelm Camphausen) Yn de nacht fan 1 jannewaris 1814 liet de Prussyske generaal Blücher mei help fan loadsen út Kaub in brêge oer de Ryn oanlizze om syn leger fan 60.000 soldaten en tûzenen hynders oer de rivier te bringen om de Frânsen út Dútslân te ferjeijen. De monuminten oan wjerskanten fan de Ryn en in museum yn Kaub betinke de oertocht.
It Skieppesturtsje
It Skieppesturtsje is in jierpriis foar frijwilligers út Tsjerkwert. De ûnderskieding bestiet út in oarkunde en in echte skippesturt út de ienige skiep- en laamsfachtloaierij fan Nederlân, dy fan Van Buren oan de Warkumer Trekwei yn Boalsert. De byhearrende oarkunde wurdt jûn om minsken yn it sintsje te setten dy't yn de rin fan de jierren boppe de grutte grize kloft fan warbere wurkers útstekke. De priis wurdt útrikt op it Nijjiersbal yn it doarpshûs: It Waltahûs.
Ynternasjonaal bekende fotomodellen
Unfolsleine list fan ynternasjonaal bekende fotomodellen.
Ryksakademy foar Byldzjende Keunsten
thumb|250px|right|Binnenplak Ryksakademy De Ryksakademy foar Byldzjende Keunsten is in hegere keunstoplieding yn Amsterdam. Se biedt in ynternasjonaal keunstnersplatfoarm, en hat sûnt 1982 in postdoktorale status; earder wie dat in akademyske, te fergelykjen mei it universitêr nivo.
Skiednis
It ynstitút is oprjochte yn 1870 troch kening Willem III en wie de opfolger fan de Keninklike Akademy (19e iuw), de Stads Teekenacademie (18e iuw) en de Konstkamer (17e iuw). Yn it ferline wienen keunstners as Jan Toorop, Hendrik Petrus Berlage, George Hendrik Breitner, Willem Wiegmans, Piet Mondriaan, Constant Nieuwenhuis, Karel Appel, Corneille, Ger Lataster, Willem Hofhuizen, Jaap Min en oaren oan de Ryksakademy ferbûn.
Yn de foarige iuw waard Rijksacademie mei in 'c' skreaun en húsmanne it yn in fraai gebou op de Stadhouderskade. Nei 1985 hjitte it ynstitút yn de ûndertitel Instituut voor Praktijkstudie. Sûnt ein 1999 is de Ryksakademy ferselsstannige; de Stichting Ryksakademy wurdt finansierd troch de seksje Kultuer fan it Ministearje fan OCenW, en troch oare oerheden, bedriuwen en fûnsen.
De Ryksakademy is sûnt 1992 húsfeste yn de eardere Kavalerykazerne oan de Sarphatistrjitte. It gebou waard spesjaal opknapt en oanpast. Der binne grafyske wurkpleatsen, skilder- en byldhouateliers foar aspirant keunstners. Dizzen wurde troch keunstners fan namme begelaat. Fierders hat de akademy in keunstbibleteek en in grut keunstners-dokumintaasjesintrum dy't op ôfspraak tagonklik binne.
Elts jier wurde iepen dagen holden en kin it nijste wurk fan de studinten besjoen wurde.
Keunstners en dosinten
Hjirûnder in listje mei inkelde keunstners dy't as 'resident artists' oan de akademy ferbûn wienen en dosinten:
Sjoch ek
De Groep fan de figurative abstraksje
Follybal op de Olympyske Simmerspullen 2004
thumb Follybal wie op de Olympyske Simmerspullen 2004 yn Atene ien fan de Olympyske sporten. Foar de follybalsport waard útkaam yn twa dissiplines: it sealfollybal en it strânfollybal.
Medaljes froulju
thumb|Sealfollybal op de Olympyske Simmerspullen 2004 thumb|Strânfollybal op de Olympyske Simmerspullen 2004
Grutte Priis Formule 1 fan Kanada 2017
Utslaggen fan de Grutte Priis Formule 1 fan Kanada 2017 yn Montreal op 11 juny. It wie de sande fan 20 races fan de Formule 1 yn 2017. Hy waard op it Circuit Gilles Villeneuve hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 305,3 kilometer.
Jan Baptist van der Hulst
Jan Baptist van der Hulst, ek wol Jean-Baptiste Van der Hulst (Leuven, 2 maart 1790 - Brussel, 14 maaie 1862) wie in Belgysk keunstskilder en litograaf. Hy makke benammen namme as portrettist en wie fan 1830 oant 1849 hofskilder fan it Nederlânsk Keninklik Hûs.
Libben en wurk
Van der Hulst studearre oan de keunstakademy te Leuven by Josse Pierre Geedts. Yn 1819 makke er in stúdzjereis nei Parys en fan 1825 oant 1827 wie er yn Italië, ûnder oare yn Rome. Werom yn Leuven skildere er it alterstik foar de St. Jacobstsjerke.
Van der Hulst rjochte him benammen op histoarjestikken en portretten, yn in klassike akademyske styl. Yn 1830 ferhuze er nei De Haach, dêr 't er troch kening Willem I ta hôfskilder en beneamd waard ("schilder des konings"), in funksje dy 't er fuortsette ûnder it bewâld fan kening Willem II. Ek advisearre hy beide keningen by harren keunstoankeapen.
Nei de dea fan Willem II yn 1849 fêstige Van der Hulst him yn Brussel, dêr 't er yn 1862 yn de âldens fan 72 jier ferstoar.
De portretten dy't er makke fan de leden fan it Keninklik Hûs binne foar in grut part noch yn besit fan de Keninklike famylje. Se binne ûnder oare yn Paleis Noordeinde en Huis ten Bosch. Ek it Ryksmuseum Amsterdam, Paleis het Loo en De Lakenhal yn Leiden hawwe wurk fan syn hân yn harren kolleksje.
Grutte Priis Formule 1 fan Jeropa 2008
Utslaggen fan de Grutte Priis Formule 1 fan Jeropa 2008 yn Falinsia op 24 augustus 2008. It wie de tolvde race fan 18 races fan de Formule 1 yn 2008. Hy waard op de Sirkwy fan Falinsia hâlden. De race waard hâlden oer 57 omgongen, op it 5,4 km lange sirkwy foar in raceôfstân fan 308,8 kilometer.
Westslavyske talen
thumb|300 px|Talen en dialekten yn Midden-Europa De Westslavyske talen foarmje ien fan de trije haadkategoryen fan ’e Slavyske talen, njonken de Eastslavyske en de Súdslavyske talen. De Westslavyske talen wurde troch sa 'n 60 miljoen minsken yn Midden-Europa praat.
De Westslavyske talen begûnen har al yn de tiid fan de folksferhuzingen ôf te skieden fan it Oerslavysk, mar pas fan de 7e iuw ôf kin men prate fan in aparte groep. Tusken de 7e en de 10e iuw ûntstiet binnen de groep twa talekloften: de Lechityske en in Sorbyske groep. Yn 'e 9e iuw komt dêr noch de Tsjecho-Slowaakske groep by. Dêrfoar sieten de foarâlden fan 'e tsjintwurdige Tsjechen en Slowaken in dialektkontinuüm mei de Súdlike Slaven, mar hja rekken fan dizze befolkingsgroep ôfsnien troch de migraasje fan 'e Magyaren.
Klassifikaasje
De Westslavyske talen kinne yn trije taalgroepen ûnderferdield wurde:
Slachtoffers Kamp Amersfoart
Yn de Twadde Wrâldkriich hawwe minstens 468 Nederlanners yn of by Kamp Amersfoart it libben ferlern. In oantal fan harren wie ta de dea feroardiele en hat inkele moannen, wiken of dagen, somtiids mar in dei, yn Amersfoart fêstsitten, alear't se fusilearre waarden. Dêrneist binne in protte minsken as represaille tsjin fersetsdieden troch fusillearring om it libben komd. Dat gie hast altiten om fersetsminsken, dêr't in wapen by fûn wie of dy't by in kommunistyske organisaasje belutsen wiene, dy't automatysk op in list mei Todeskandidaten kamen. In pear mensen binne fusillearre, omdat se as kommunistysk gizeler arrestearre wienen, mar dat wiene hast allegear fersetsminsken sûnder dat de Dútsers dat konstatearre hienen. Fierders binne in soad minsken omkaam troch wredens, lijen en brekme. Benammen joaden binne doe as bisten behannele.
Neist Nederlanners binne der ek hûndert Sovjet-kriichsfinzenen tige wreed ombrocht. Harren nammen binne net bekend en dêrom net yn de list opnaam.
List fan Nederlanners dy't yn Kamp Amersfoort it libben ferlern hawwe yn de Twadde Wrâldkriich (ûnfolslein):
List fan planetoïden 99301-99400
Dit is in list fan planetoïden 99301-99400.
HX-konfoai
Oarspronklik wienen it konfoaien fan Halifaks út, op Nij Skotlân, tusken Kanada en Grut Brittanje, dy't yn oarloch wienen mei Nazi-Dútslân. Neidat de Feriene Steaten yn desimber 1941 ek offisjeel belutsen waarden yn de oarloch waarden de HX-konfoaien organisearre tusken New York en Grut-Brittanje.
De HX-konvoaien wienen flugge konfoaien foar skippen dy't 9 oant 14 kopen yn 't oere helje koenen, sadat hja minder kwetsber wêze soenen foar de oanfallen fan de Dútske U-boaten. Lykwols hawwe ek dizze konvoaien swiere ferliezen hân. Fan de 40 konvoaien dy't mear as 6 skippen ferlearen, wiene 5 út de HX-searje.
Grutte Priis Formule 1 fan Azerbeidzjan 2017
Utslaggen fan de Grutte Priis Formule 1 fan Azerbeidzjan 2017 yn Bakû op 25 juny. It wie de achtste fan 20 races fan de Formule 1 yn 2017. Hy waard op de Sirkwy fan Bakû hâlden. De race waard hâlden oer 51 omgongen, op it 6 km lange sirkwy foar in raceôfstân fan 306 kilometer. It wie de earste offisjele Grutte Priis fan Azerbeidzjan op it sirkwy fan Bakû.
Newton (ienheid)
De newton (symboal N) is de ôflate SI-ienheid fan krêft. De ienheid newton is definearre as de krêft dy't in massa fan 1 kilogram in fersnelling fan 1 m/s² jout:
In massa fan 1 kg ûnderfynt op ierde op de breedtegraad fan de Lege Lannen op seenivo in krêft fan ûngefear 9,81 newton, oan de poalen is dit 9,83 N en oan de evener 9,78 N. Yn it deiske libben wurdt dit ek faak ôfrûne op 10 newton. De newton is neamd nei Sir Isaac Newton.
Christianus Petrus Eliza Robidé van der Aa
thumb|Christianus van der Aa Mr. Christianus Petrus Eliza Robidé van der Aa (Amsterdam, 10 oktober 1791 - Oosterbeek, 14 maaie 1851) wie in Nederlânsk jurist en auteur. Mei Potgieter foarme er de earste redaksje fan it tydskrift De Gids.
Libben
Syn biedwurd wie: "Doe wel en zie niet om" ('Doch goed en sjoch net om').
Wurk
Robidé van der Aa syn wurk bestiet út in protte lytse aparte opstellen en gedichten, skreaun yn opdracht fa geschreven in opdracht de Amsterdamske útjouwer Beijerinck. Meast bydragen yn de 'Muzen-almanak', de 'Almanak voor het Schoone en Goede', de 'Volksbode', dy't er redigearre of meibestjoerde; yn 1827 in ferhanneling by 't Nut, Over de Gevolgen van huisselijke achteloosheid en Volksliederen, yn 1835 troch dy maatskippij útjûn. Fierder: Losse Bladen uit het groote Levensboek (2 delen, Amsterdam 1832); mei Ottho Gerhard Heldring: De zoon der natuur en de zoon der wereld (2 dielen, Amsterdam 1837); nei it Ingelsk: De Rijn in afbeeldingen (2 dielen, Amsterdam 1836); Volksverhalen en Legenden aan de Rijnoevers (2 dielen, Arnhim 1839); Oud-Nederland in zijne burgten en kasteelen opgehelderd (2 dielen, Nymwegen 1841). Noch lyts wurk en berneboekjes en mei P. Best, in bûsbibleteek foar de jongerein, Amsterdam 1835. Syn wurk en dieden tsjûgje fan leafde foar it heitelân (sa as nei de dea fan Jan van Speijk), fan nijsgierrigens yn folksgelok, maatskiplike wolfeart en, nei syn kinnen, yn de letteren.
De Gids
Het plaatwerk over de Rijn waard yn 1836 min ûntfongen troch it iennichst literêre tydskrift fan Nederlân: Vaderlandsche Letteroefeningen. Utjouwer Beyerinck besleat doe sels mar in tsjinhinger op de rjochtsjen: De Gids. Hy frege de jonge Potgieter as redakteur en it like him goed ta, om dêr de mear lykmoedige advokaat út Arnhim neist te setten.
It earste nûmer ferskynde op 1 jannewaris 1837, en it blêd foel yn de smaak. De gearwurking yn de redaksje wie lykwols gjin súkses. Van der Aa waard ôfskepe mei ûnbelangrike karweikes, wylst Potgieter efter syn rêch om Bakhuizen van den Brink as redakteur ynhelle. Doe't Beijerinck de útjefte fan it blêd yn 1841 oerdroech oan P.N. van Kampen, wie Van der Aa by De Gids feitlik oer en tefolle wurden.
Catwalk
thumb|250px|Modellen op de catwalk In catwalk is in poadium mei in T-foarm dêr't de nijste moade op oanbean wurdt. De moade wurdt presintearre troch mannekêns en dressmen dy't oer de catwalk rinne. De taskôger kin him of har sa oriïntearje op, en ynspirearje litte troch, it wurk fan foaroansteande moadeûntwerpers.
Grutte Priis Formule 1 fan Belgje 2008
Utslaggen fan de Grutte Priis Formule 1 fan Belgje 2008 yn Stavelot op 7 septimber 2008. It wie de tretjinde race fan 18 races fan de Formule 1 yn 2008. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer.
Grutte Priis Formule 1 fan Eastenryk 2017
Utslaggen fan de Grutte Priis Formule 1 fan Eastenryk 2017 yn Spielberg op 9 july. It wie de njoggende race fan 20 races fan de Formule 1 yn 2017. Hy waard op de Red Bull Ring hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306,5 kilometer.
Tsjerke fan Jheringsfehn
De Tsjerke fan Jheringsfehn of de Jehannestsjerke is in protestantsk-lutherske tsjerke yn Jheringsfehn yn de Eastfryske gemeente Moormerland. De tsjerke waard op 21 maart 1864 plechtich yn gebrûk nommen.
Skiednis
Boekzetelerfehn en Jheringsfehn binne relatyf jonge plakken en ûnstiene yn 1647 resp. 1660. Tegearre mei it plakje Jheringsbeek fersochten de doarpen op 13 maart 1826 tastimming foar de bou fan in eigen tsjerke. Yn dy tiid hearden de plakken tsjerklik by Hatshausen en Timmel. It duorre lykwols noch fjirtich jier ear't útein set wurde koe mei de bou fan in ienfâldich tsjerkegebou mei in ynsnuorre apsis. De tsjerke stiet op de grins fan Jheringsfehn en Boekzetelerfehn en waard op 21 maart 1864 feestlik ynwijd.
De Jehannestsjerke is in neoromaansk gebou mei grutte rûnbôgige finsters, lisenen en in rûnbôgenfries. De súdlike tagong fan de tsjerke is ornearre foar de ynwenners fan Jheringsfehn en hat in lyts foarportaal. De tagong foar de gemeenteleden fan Boekzetelerfehn is troch de westlike toer.
Ynterieur
It ynterieur fan de tsjerke wurdt oerkape troch in blau balkeplafond. Banken, alter, preekstoel en oargel datearje allegear út de boutiid. De kroanluchters yn de tsjerke binne troch gemeenteleden skonken. Ta oantinken fan it 50-jierrich jubileum fan de tsjerke krige de tsjerke yn maart 1914 in brânskilderd raam fan Jezus dy't de sinkende Petrus de hân rikt. It raam is yn it midden fan de noardlike muorre ynbrocht.
Yn de likernôch 31 meter hege klokketoer hingje twa klokken, dy't yn 1928 de earder yn de Earste Wrâldkriich omraande klokken ferfongen.
Oargel
It oargel is fan Gerd Sieben Jansse en hie ynearsten 8 registers. Alfred Führer ferboude en fergrutte it oargel yn 1961 en 1991, sadat it ynstrumint no 15 registers op twa manualen hat. De oargelkas en in pear registers binne noch oarspronklik.
Pfalzgrafenstein
Pfalzgrafenstein is in kastiel op in eilân yn de Ryn by Kaub yn de Dútske dielsteat Rynlân-Palts. It kastiel is sûnt 2002 in ûnderdiel fan it UNESCO-wrâlderfgoed 'Bopperin fan de Midden-Ryndelling'.
Skiednis
Om it plak der't de tol foar skippen ynbard waard te befeiligjen liet Loadewyk de Beier yn de jierren 1326-1327 ynearsten de noch jimmeroan besteande fiifhoekige toer op it eilân bouwe. Yn de jierren 1339 oant 1342 waard in tolve meter hege en oant 2,6 meter dikke ringmuorre mei in oerkape wargong tafoege. De boarch krige boppedat in tsjerker, wêrfan't de flier by heechwetter as in flot omheech dreau. thumb|left|Geskut Yn de twadde helte fan de 15e iuw folge de ferheging fan de toer mei in fakwurkkonstruksje, hoektuorkes en sealtek. Fanwegen de iisgong op de Ryn en de folgjende skea waard yn 1606-1607 in foarse spits oanboud en sûnt krige it kastiel de foarm fan in skip dat de stream op fart. Op de oanbou waard in platfoarm oanlein mei in foar dy tiid modern geskut. Under de boppeste wargong waard in twadde wargong oanboud dêr't de muorre sjitgatten krige foar hânfjoerwapens. De harkenielen oan de einen fan de muorren waarden yn 1658 tafoege. Yn 1714 krige de toer in barokke bekroaning en dêrmei it hjoeddeiske oansjen. De toer krige doe in hichte fan 36 meter.
Yn 1803 waard yn de Frânske tiid de boarch oan it hartochdom Nassau tawiisd. Om de troepen fan Napoleon Bonaparte út it lân te jijen stiek de Prusyske fjildmaarskalk Gebhard Leberecht von Blücher by Kaub mei 60.000 soldaten en 20.000 hynders de Ryn oer. Oant de Prusysk-Eastenrykske Kriich yn 1866 bleau it kastiel in tolstasjon. Dêrnei die it kastiel noch oant yn de jierren 1960 as sinjaalstasjon foar de skipfeart tsjinst.
Max Euwe
Machgielis (Max) Euwe (Amsterdam, 20 maaie 1901 – dêre, 26 novimber 1981) wie in Nederlânsk skaker en wiskundelearaar. Hy wei wrâldkampioen fan 1935 oant 1937. Fan ûngefear 1920 oant yn de jierren fyftich wie hy de sterkste Nederlânske skaker.
Max Euwe hat him tige fertsjinstlik makke foar de skaaksport en wie presidint fan de FIDE by de mets Spassky - Fischer. Boppedat wie er in goed skaakskriuwer: hy skreau talleaze learboeken, wêrûnder de ynternasjonaal bekende Theorie der Schaakopeningen en de Losbladige schaakberichten.
Hy makke namme troch syn tapassing fan wiskundige ynsichten en logika op it skaakspul. Hy wist him steande te hâlden yn komplekse stellingen wêryn't hy de bêste taktyk oanjaan koe.
Euwe wurdt wol sjoen as de swakste wrâldkampioen, omdat er de wedstriid tsjin Aleksander Aljechin krektoan wûn mei in heale punt ferskil, twa jier letter al de titel werom jaan moast nei in dikke nederlaach, en yn it toernoai fan 1948 as lêste einige.
Partijen
Yn de skaakdatabank Simbase steane 1697 partijen (peildatum maart 2004) dy't troch Max Euwe spile binne: hy wûn 694 partijen, hy ferlear 459 partijen en der waarden 544 partijen remise. Syn winstpersintaazje is 56%.
List fan planetoïden 99401-99500
Dit is in list fan planetoïden 99401-99500.
Wilhelmina fan Prusen
Wilhelmina fan Prusen kin wêze:
Iemstunnel
De Iemstunnel (Dútsk: Emstunnel) is in 945 meter lange, út twa buizen besteande tunnel tusken de stêd Lier en Jemgum yn East-Fryslân ûnder de rivier de Iems troch yn de Dútske A31 fan Emden oer Lier nei Bottrop.
Skiednis
Doel fan de bou fan de tunnel wie it ferbetterjen fan de ferkearsynfrastruktuer yn Eastfryslân en syn ekonomyske mulpunten Emden en Lier mei in bettere ferbining mei it Ruhrgebiet. Tagelyk waard de east-west ferbining fan de Nederlânske A7 fan Grins ôf oer de A28 nei Aldenburch en Bremen ferbettere.
De Iemstunnel waard fan 1984 oant 1989 boud en op 6 oktober 1989 waard er oplevere.
Nijsgjirrich
Nei de Elbetunnel yn Hamburch wie de Iemstunnel de twadde tunnel yn it Noarddútske riviermûningsgebiet dy't oanlein waard. Brêgen wiene foar hege skippen net gaadlik. Yn it gefal fan de Iemstunnel soene de plesierskippen fan de Meyer Werft yn Papenburch te grut west hawwe.
Willem V
Willem V kin wêze:
Ernst fan Aylva
Ernst fan Aylva (1555 - Haniastate yn Holwert, 28 novimber 1627) wie grytman fan Westdongeradiel en yn 1578 eigner en bewenner fan Haniastate.
Hy wie troud mei Ydt Herema, in dochter fan Bocke Herema en Wyts Hania alias Rennerda; de lêste wie in dochter fan Ayle Rennerda en Yde, widdo fan Sipcke Hania. Sa kaam Haniastate oan de Aylva's.
Nottingham
thumb|left|200px|Lizzing Nottingham yn Ingelân Nottingham is in stêd (city), en sûnt 1998 in unitary authority, yn sintraal Ingelân. It leit oan de rivier de Trent en wie foarhinne it haadplak fan it omlizzende Nottinghamshire. De stêdekloft fan Nottingham hat goed 600.000 ynwenners.
Susterstêden
Nottingham is susterstêd fan de neifolgjende plakken:
Teleskoop (betsjuttingsside)
"Teleskoop" of "tilleskoop" hat yn de Wikipedy ferskate betsjuttings:
(fan it Grykske τῆλε, téle: "fier"; en σκοπεῖν skopéin, "sjen")
Arie Ribbens
Arie Ribbens (Eindhoven, 22 jannewaris 1937 – Emmeloard, 3 desimber 2021) wie in Nederlânske sjonger. Ribbens wenne jierrenlang yn Beetstersweach.
Libben en wurk
Ribbens syn repertoire bestie benammen út feest- en karnavalsmuzyk en omfettet ûnder mear de nûmers Brabantse nachten zijn lang, Polonaise Hollandaise, Akketdoe, Polonaise achteruit, Ik ben verliefd op Hanja Maij-Weggen en Reggae te gek he. Polonaise Hollandaise is in min ofte mear Nederlânske oersetting, mar mei in eigen Nederlânske tekst, fan it nûmer Polonaise Blankenese fan de Dútsk-Poalske sjonger Gottlieb Wendehals.
Ribbens spile in gastrol yn de film Filmpje! fan Paul de Leeuw. De lêste jierren skoarde er gjin grutte hits mear, mar yn it schnabbelsirkwy wie Ribbens oant febrewaris 2015 noch wol aktyf. Sûnt novimber 2008 trede hy tegearre mei Maggie MacNeal op as it duo Mouth & MacNeal. Hy ferfong de oarspronklike Mouth Willem Duyn, dy't yn 2004 ferstoar.
Ribbens brocht yn 2011 in nije single út: Met jou word ik honderd. Yn maaie 2013 lansearre Ribbens, yn de âlden fan 76 jier, yn de Feriene Steaten syn cd Een Nieuwe Weg per raket.
Yn febrewaris 2015 makke Ribbens bekend dat er ophâlden wie mei sjongen fanwege skansearre stimbannen. Ribbens krige yn 2009 foar de earste kear longkanker. De sykte kaam dêrnei in oantal kearen werom en yn 2019 die bliken dat der gjin genêzing mear mooglik wie. Dêrneist hie er swierrichheden mei de nieren, in stikkene heup en faskulêre demintens. Hy ferstoar yn de âldens fan 84 jier.
Grutte Priis Formule 1 fan Itaalje 2008
Utslaggen fan de Grutte Priis Formule 1 fan Itaalje 2008 yn Monza op 14 septimber 2008. It wie de fjirtjinde race fan 18 races fan de Formule 1 yn 2008. Hy waard op it Sirkwy fan Monza hâlden. De race waard hâlden oer 53 omgongen, op it 5,8 km lange sirkwy foar in raceôfstân fan 306,7 kilometer.
John Browning
thumb|right|John Moses Browning John Moses Browning (Ogden, 21 jannewaris 1855 - Herstal, 26 novimber 1926) wie in Amerikaanske fjoerwapenûntwerper. Hy ûntwurp pistoalen, gewearen en patroanen en wie útfiner fan meganiken dy't oant hjoed de dei yn fjoerwapens tapast wurde.
Yn syn libben registrearre Browning 128 patinten wêrfan de earste yn 1879 takend waard foar in ienskotsgewear. Browning hat in grutte ynfloed hân op de ûntwikkeling fan fjoerwapens. Syn hân is noch altiten werkenber yn hjoeddeiske fjoerwapens. John Browning stoar yn 1926 yn Belgje wylst hy foar FN wurke.
Anders Celsius
thumb|Anders Celsius Anders Celsius (Uppsala, 27 novimber 1701 — dêre, 25 april 1744) wie in Sweedsk astronoom. Celsius waard yn Uppsala yn 1730, krektas syn heit, heechlearaar yn de astronomy. Yn 1741 rjochte hy mei in oantal oaren de stjerrewacht dêrr op.
It bekendst is Celsius troch de temperatuerskaal Celsius dy't hy yn 1742 ynfierde.
Hy definiearre ynearsten it kôkpunt fan wetter as 0° en it friespunt as 100°. Yn 1749 draaide syn opfolger Martin Stromer (1707-1770) de skaal fan Celsius om. Oaren seine dat dit Carolus Linnaeus of Daniel Ekström west hat.
Anders Celsius stoar yn de âldens fan 42 jier oan tuberkuloaze yn Uppsala.
List fan planetoïden 99501-99600
Dit is in list fan planetoïden 99501-99600.
DITO
DITO (Door Inspanning Tot Ontspanning) is in toanielferiening út Tsjalbert.
Yn de jierren tachtich fan de 19e iuw riisden de resitearkolleezjes en toanielferienings op it plattelân as poddestuollen op út de grûn. Yn 1885 waard DITO oprjochte. Fan doe ôf koenen ek froulju lid wurde. Tusken de Hollânske stikken troch waard sa no en dan in Frysk stik spile. Letter waarden oer it generaal Fryske stikken spile doe't der mear yn it Frysk skreaun waard.
Eartiids wien der in soad earnstige stikken, yn de 21e iuw binne it meast blijspullen. Yn 2010 waard it 125 jierrich bestean fierd mei fjouwer programearre foarstellingen yn fjouwer etabliseminten, folge troch in resepsje. Jûns wie der feest yn kafee De Streek en spile DITO "Anny út Amsterdam", in ienakter dy't fyftich jier dêrfoar ek ris spile wie.
Chantal Hanse
Chantal Hanse (Gelderlân, 9 septimber 1984) is in Nederlâns fotomodel. Sy brûkt ek de skûlnamme Chariko.
Op 3 maaie 2010 waard Hanse keazen as Playmate fan it Jier 2009. Sy wurke as linzjery- en kommersjeel model. Se wie gast yn it programma Jensen en yn de BNN-shows De Nasjonale IQ Test en Spuiten en Slikken. Ein 2010 ferskynde hja op frijwat pikante posters fan Suit Supply dy't yn it hiele lân te sjen wienen; dat kaam har te stean op krityk fan ûnder oaren feministyske kant. Hanse ferdigene de fotorige by Pauw en Witteman (novimber 2010).
Grutte Priis Formule 1 fan Grut-Brittanje 2017
Utslaggen fan de Grutte Priis Formule 1 fan Grut-Brittanje 2017 yn Silverstone op 16 july. It wie de tsiende race fan 21 races fan de Formule 1 yn 2017. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306,1 kilometer.
Freja Beha Erichsen
thumb|175px|Freja [[Beha yn New York City, septimber 2007'']] Freja Beha Erichsen (Roskilde, 18 oktober 1987) is in Deensk supermodel. Yn de moadewrâld is hja bekend as the rebel girl. Har ûngewoane wize fan rinnen is ien fan har stylskaaimerken. Sy is befreone mei it Kanadeeske model Irina Lazareanu en wurdt ek faak sjoen mei de Britske modellen Lily Donaldson en Agyness Deyn. Foardat Beha model waard besocht se in karriêre as sjongster, mar dat slagge net. Beha trede ûnder oaren op yn kampanjes fan merken as Balenciaga, Calvin Klein, Chanel, Chloé, Gucci, H&M, Hugo Boss en Jil Sander.
Krite Weener
De Krite Weener (Dútsk: Kreis Weener) wie fan 1885 oant 1932 in lânkring yn de Prusyske provinsje Hannover.
Geografy
De krite omfieme it gebiet fan it Eastfryske part fan it Reiderlân. Parallel westlik fan de Iems rint de Fryske Strjitte, in midsiuwske hannelswei fan Emden nei Múnster.
Yn it noarden grinzge de krite oan de doetiidske lânkring Emden, yn it easten oan de krite Lier, yn it suden oan de krite Aschendorf en yn it westen oan it Keninkryk fan de Nederlannen.
It gebiet fan de krite beslacht it gebiet fan de hjoeddeistige gemeenten Bunde, Jemgum, Weener en it doarp Bingum, dy't hjoed-de-dei ûnder de stêd Lier falt.
Skiednis
Yn 1867 waard it Keninkryk Hannover troch Prusen anneksearre en ta de provinsje Hannover omfoarme. Yn it ramt fan de bestjoerlike weryndieling foar de provinsje waard op 1 april 1885 t úit âlde Hannoverske Amt Weener wei de Krite Weener foarme. It haadplak wie de stêd Weener. De krite waard by de Regierungsbezirk Auwerk yndield.
Yn 1932 waard troch in oardering fan it Prusyske Ministearje fan Bûtenlânske Saken de krite Weener opheft en gearfoege by de krite Lier.
Gemeenten
De gemeenten fan de Krite Weener mei de ynwennertallen fam 1. desimber 1910 en fan 16. juny 1925:
American Pie 4: Reunion
Plot
Trettjin jier nei't se fan 'e middelbere skoalle kommen binne, liede Jim Levenstein, Oz Ostreicher, Kevin Myers, Paul Finch en Steve Stifler allegear har eigen libbens en hawwe se noch mar selden kontakt mei-inoar. Jim wennet yn Chicago en is noch altyd lokkich troud mei Michelle, mei wa't er in twa jier âlde soan hat dy't Evan hjit. Se binne o sa bliid mei it jonkje, mar it is wol in hannebinerke, en sadwaande hawwe Jim en Michelle al yn gjin moannen mei-inoar op bêd west. Eltse kear as se oerdeis wat wolle, wurde se ûnderbrutsen troch Evan, en jûns as se op bêd reitsje, binne se te wurch om noch wat oars te dwaan as fuortendaliks yn 'e sliep te fallen. De oplossing, sawol fan Jim as fan Michelle, is om werom te fallen op masturbaasje om oan har gerak te kommen, wat ek net altyd goed giet.
Oz wurket as sportferslachjouwer yn Los Angeles, dêr't er gearwennet mei syn freondinne Mia, dy't model is. Hja is tige kreas, mar ek frijwat wyld; suver wat té wyld foar Oz syn smaak. Kevin is arsjitekt wurden en hy is troud mei in Ellie. Om't hy fan hûs út wurket en sy net, is hy tige belutsen by it berêden fan 'e húshâlding, eat dêr't syn maten frijwat de gek mei hawwe. Kevin hâldt fan Ellie, mar hy is hiel sterk ta oan in wykeintsje út mei de jonges ûnderinoar. Finch hinget allegear wylde ferhalen op oer syn wrâldreizen en ûnwierskynlike aventoeren, mar hy hat noch altyd net de wiere fûn (as men Stiflers mem teminsten net meirekkenet). Stifler sels hat in fleksbaan by in ynvestearringsbedriuw, dêr't er oanhâldend it slachtoffer is fan fernederjend praat fan yn wurkjouwer, Prateek Duraiswamy.
De fiif mannen sjogge inoar wer as harren âlde klasgenoat John, de iene helte fan it âlde MILF-duo, in reüny fan 'e middelbere skoalle organisearret yn harren âlde wenplak East Great Falls yn 'e steat Michigan. Jim en Michelle geane mei de lytse Evan te útfanhûzjen by Jim syn heit Noah, dy't trije jier lyn de frou ferlern hat en widner wurden is. Dyselde sit noch altyd like fol mei sjenante advizen oer seks as foarhinne, en hy besiket Jim en Michelle út 'e swierrichheden yn harren relaasje te helpen troch te fertellen wat hy en Jim syn mem foarhinne útfûnen om seks te hawwen efter Jim syn rêch om (wat Jim hielendal net witte wol). As Jim de bagaazje út 'e auto hellet, moetet er Kara, it lytse buorfamke dêr't er as jonge wol op past hat. Hja is no net sa lyts mear, en de seksueel frustrearre Jim fielt fuortendaliks in grutte seksuele oantrekking ta it tsjeppe fanke. Kara sil moarn achttjin jier wurde, en nûget him út op har jierdeisfeest. Jim hâldt lykwols de boat ôf.
Yn 'e kroech dêr't Jim mei Oz, Kevin en Finch ôfsprutsen hat, blykt Selena, dy't mei Michelle op it muzykkorps fan 'e middelbere skoalle sitten hat, te wurkjen as barkeeper. Stifler, dy't net troch Jim-en-dy útnûge is, sjocht harren tafallich as er nei syn deprimearjende wurk yn 'e kroech komt om him te bedrinken. Jim makket him wiis dat se him wol útnûge hiene, mar dat se syn efternamme mei twa f|f-en stavere hiene en dat er dêrom it e-mailberjocht net ûntfongen hat. Stifler liket dy útlis te leauwen. Hy jout him foar it wykein by de oare fjouwer mannen. De oare deis giet de hiele groep nei it strân fan 'e Michiganmar, dêr't de mannen de eagen suver net ôfhâlde kinne fan Oz syn freondinne Mia yn bikiny. Oz sels hat lykwols mear belangstelling foar syn âlde flam fan 'e middelbere skoalle Heather, dy't ek op it strân is mei har freon, in ferfelende kardiolooch dy't graach "dokter Ron" neamd wurde wol. Underwilens moetet Kevin syn âlde flam Vicky.
As in pear klierige jonges de bikinytopkes fan in stikmannich sinnebaaiende froulju stelle, ûnder wa Mia, geane Jim, Oz, Kevin, Finch en Stifler derefteroan om kalm mei harren te praten. De trije jonges, mei as lieder A.J., it freontsje fan Kara, is lykwols net mei te redendielen. Se springe op harren jetskys en spuitsje de fiif mannen dweiltrochwiet mei wetter foar't se oer de mar ôfsette. Stifler, dy't foarhinne persiis sokke keunsten hie, wit lykwols krekt wêr't se hinne geane, en hy nimt de oare fjouwer mannen op sleeptou mei. Wylst de oaren út it strewelleguod wei tasjogge, makke Stifler temûk in tou fêst oan 'e jetskys, stelt in fleske bier út 'e kuolboks fan 'e jonges en lit dan de broek sakje en skyt de hiele kuolboks fol. As de jonges dat ûntdekke, hat Stifler ûnderwilens it tou oan 'e lûkheak fan 'e auto fêstmakke, en as hy en de oaren útnaaie, wurde de jetskys meisleept en dêrby finaal stikkenslein tsjin 'e beammen oan. Dat giet de oaren eins fierstente mâl; dit soarte nuvere opstigings wie no krekt wêrom't Jim-en-dy Stifler net útnûge hiene.
Dyselde jûns geane de mannen nei de wetterfal dêr't East Great Falls nei ferneamd is, dêr't in feest fan learlingen fan 'e middelbere skoalle oan 'e gong blykt te wêzen. It is Kara har jierdeisfeest, en se is alhiel yn 'e wolkens dat Jim dochs kommen is. Jim wol sa gau mooglik wer fuort, mar Stifler, dy't it wol sitten sjocht om it mei skoalfamkes oan te lizzen, twingt him om te bliuwen. As Kara dronken rekket, riidt Jim har yn har eigen auto nei hûs. Dan docht bliken wêrom't Kara sa bliid wie dat er op har jierdei kommen wie, want se bychtet op dat se al as bern smoarfereale op him wie. Se strûpt har jurkje út en smyt dat út 'e auto en besiket Jim dan topless te ferlieden. Jim wit har mar kwealk tsjin te kearen en tagelyk de auto op 'e dyk te hâlden. Hy skillet syn maten op om him te helpen it topless famke yn 'e hûs te bringen sûnder dat har âldelju it merke. Wylst Oz, Finch en Stifler de heit en mem fan Kara ôfliede, slagget it Jim úteinlik, nei witwat healwizichheden, om har temûk nei har keamer te bringen.
De oare deis wurdt Kevin, dy't net te finen wie doe't Jim om help belle, neaken wekker op bêd njonken Vicky. Hy nimt daliks oan dat er dronken rekke is en dat se seks hân hawwe. Mei't er lokkich troud is, fielt er him dêr wakker skuldich oer. Stifler ûntfangt in tillefoantsje fan syn baas Duraiswamy dat er dy sneins op kantoar komme moat foar in haastputsje. As Stifler útleit dat er dan net kin om't dy deis de reüny fan syn middelbere skoalle holden wurdt, seit Duraiswamy dat him dat gjin reet skele kin en dat Stifler der snein mar better wêze kin as er syn baan hâlde wol. Jim fynt dat syn heit nei trije jier widnerskip wer ris op in ôfspraakje moat, om't er net bêst de rest fan syn libben allinne bliuwe kin. Syn heit is skruten om wer oan soks te begjinnen. Jim helpt him om in profyl oan te meitsjen foar in datingsite op it ynternet.
Dy jûns is der in feest dat Stifler yn syn âldershûs organisearret. Jim en Michelle hawwe Evan by Michelle har beppe brocht, dat se nimme Jim syn heit mei op sleeptou. Op it feest wurdt Jim syn heit dronken fierd troch Stifler, wêrnei't er in keamer ynstrompelet dêr't Stiflers mem op 'e bank foar de tillefyzje sit. Hy rekket mei har oan 'e praat en se foarmje in bân troch it útwikseljen fan sjenante ferhalen oer de seksuele kaprioalen fan harren soannen. Underwilens lizze Finch en Selena it mei-inoar oan en begjinne te tútsjen. Kevin konfrontearret Vicky mei de nacht dy't se tegearre trochbrocht hawwe, mar sy fertelt him dat er smoardronken rekke en yn 'e poel by de wetterfal knoffele wie, en dat se him inkeld in sliepplak foar de nacht bean hat. Se is kwetst dat er tinkt dat sy misbrûk meitsje soe fan syn dronkenskip om seks mei him te hawwen, wylst se wit dat er lokkich troud is.
Mia nimt ecstasy yn, wylst dokter Ron Oz fernederet. Heather skammet har foar it hâlden en dragen fan har freon, en as se Oz treastget, bychtet dy op dat er noch gefoelens foar har hat en tutet er har. Jim en Michelle hawwe jierren lyn foar de earste kear seks hân op in oar feest fan Stifler, en Michelle hat it har yn 'e holle helle dat it in goed idee is om dat no ek wer te dwaan. Se bringt dêrom de kostúms fan in sekssaaf foar Jim en in dominatriks foar harsels mei, en lit Jim him yn in sliepkeamer omklaaie wylst sy earne oars itselde docht. Ear't Michelle weromkomme kin, dûkt Kara lykwols op, dy't noch altyd seks hawwe wol mei Jim en boppe-op him krûpt op it bêd. Wylst er har fan him ôf besiket te krijen, komt Michelle werom en sjocht harren tegearre. Michelle rint lulk fuort, mei Jim efter har oan en Kara efter Jim oan. Bûtendoar, yn it folle sicht fan alle feestfierders, rekket Jim slaande deilis mei Kara har freontsje A.J. en syn maten. Kevin, Oz, Finch en Stifler komme Jim te help en der ûntstiet in grutte fjochtpartij dy't duorret oant al hiel gau de plysje opdaagjen komt.
It docht lykwols bliken dat de plysje net kommen is om in ein oan 'e slaanderij te meitsjen, mar om Finch op te pakken foar it stellen fan 'syn' motorfyts. Underwilens besiket Jim oan Michelle út te lizzen dat der tusken him en Kara neat foarfallen is, wêrby't er ûnder mear útropt dat er neat om Kara jout. Dat makket dat Kara har yn triennen ôfjout. Michelle is bot teloarsteld yn Jim, net om't se him fan oerhoer fertinkt, mar om't er de hiele ynteraksje mei Kara foar har ferburgen besocht te hâlden. Se giet lulk fuort en seit dat se by har beppe útfanhûzje sil. As Finch yn hânboeiens troch de plysje ôffierd wurdt, fynt Stifler dat in moaie bak. Hy is fan miening dat er no einlings foldwaning kriget foar it feit dat Finch jierren lyn ferskate kearen seks hân hat mei syn mem. Lulk oer syn ûnfolwoeksenens en ûnrjochtlik ferlet fan wraak sizze Jim, Oz en Kevin him it mannewaar op. Stifler makket dúdlik dat er gjin momint it ferlechje oer it misstavere e-mailberjocht leaud hat en wiist derop dat sy ek freonen fan neat binne as se in maat stikke litte. Dêrop sizze de oaren dat Stifler mei syn kruë en ûnfolwoeksen hâlden en dragen de boel yn 'e bulten jaget; dat hat altyd sa west en dat is no noch sa, en it is de reden dat se him nea lije meien hawwe. Dat komt Stifler rou op it dak. Hy kriget goed de pest yn en beëiniget it feest.
Op 'e reüny is Stifler net oanwêzich. Finch, dy't wol opdaagjen komt, blykt troch syn mem op boarchtocht frijkocht te wêzen. Hy bychtet oan Jim, Kevin en Oz op dat al syn grutte ferhalen út 'e tomme sûgd wiene, en dat er eins winkelbetsjinde is yn in kantoarboekhannel. De motor hied er út lulkens fan syn baas stellen doe't in ûnthjitten opslach fan syn salaris net trochgie. De fjouwer mannen sykje Stifler op syn wurk op, dêr't se har mei him fermoedsoenje. Se konkludearje dat er "miskien in lul" is, mar dat er "harren lul" is. As Prateek Duraiswamy opdaagjen komt, trapet Stifler, dy't no wer hielendal de âlde is, him ferbaal hielendal de grûn yn, foar't er ûntslach nimt en de man hjit dat er better oan 'e gong gean kin, om't hy (Stifler) gjin idee hie wat er oan it dwaan wie mei it oerwurk, sadat it allegear op 'e nij barre moat. Werom op 'e reüny leit Kevin it by mei Vicky, wylst Finch oan Selena opbychtet dat alles wat er har ferteld hat ien grutte leagen wie. Foar har is lykwols it wichtichste dat Finch op 'e middelbere skoalle, doe't Selena noch in ûnsjoch pykje wie, har as ien fan 'e iennichste jonges net negearre hat.
Wylst Finch en Selena nei de húskes geane om seks te hawwen, fertelt Oz oan Heather dat er syn relaasje mei Mia beëinige hat en seit dat er har werom hawwe wol. Dokter Ron skelt him út foar alles dat lilk is en daget him dan út om him mei in finger oan te reitsjen; dan sil er him foar mishanneling oankleie foar alles dat er hat. Ynstee fan troch Oz wurdt dokter Ron dan delslein troch Stifler, dy't neat hat en de dokter dêrom útnûget om him mar oan te kleien. Jim en Michelle fermoedsoenje har mei-inoar en naaie út nei de orkestseal om einlings en te'n lêsten seks te hawwen. As al syn maten partners fine, bliuwt Stifler allinne oer, oant er in kreaze âldere frou sjocht, dy't Finch syn mem Rachel blykt te wêzen. Stifler kin einlings syn ferjilding op Finch útwierje, en hat seks mei har op it sportfjild.
De oare moarns, as eltsenien him opmakket om wer op hûs oan, sjocht Jim Kara rinnen en giet er nei har ta om syn ûntskuldigings oan te bieden. Hja seit lykwols dat sy dejinge is dy't har ûntskuldigje moatte soe, en se lizze it spul by. Jim en Michelle sille mei de lytse Evan wer nei Chicago, en se nimme harren foar om tenei mear tiid te meitsjen om allinne mei-inoar te wêzen. Oz hat fakânsje opnommen om mear tiid yn East Great Falls mei Heather troch te bringen. Finch makket plannen foar in reis nei Jeropa mei Selena. Underwilens lit Stifler subtile hints falle dat er 'it' mei Finch syn mem dien hat. Kevin stelt foar om oer in jier wer byinoar te kommen en de oaren stimme dêrmei yn. Stifler, dy't himsels úteinlik net mear behearskje kin, lit ta Finch syn ôfgriis heal-flústerjend mar triomfantlik glûpe "Ik haw Finch syn mem neukt!" Yn in sêne nei't de ôftiteling al begûn is, geane Jim syn heit en Stiflers mem tegearre nei de bioskoop, dêr't Jim syn heit al syn moed byinoar siket en in earm om har hinne slacht. Stiflers mem reägearret troch syn broek iepen te dwaan en him te ferrassen mei fellatio.
Produksje
American Pie 4: Reunion waard yn oktober 2008 troch filmstudio Universal Pictures oankundige as it fjirde diel yn 'e (haadrige fan 'e) American Pie-filmsearje. De preproduksje begûn formeel yn april 2010. De film waard regissearre troch Jon Hurwitz en Hayden Schlossberg nei in senario dat se sels skreaun hiene. As produsinten wiene Chris Moore, Craig Perry, Adam Herz en Warren Zide by it projekt belutsen foar de studio's Relativity Media en Zide/Perry Productions. De kamerarezjy wie yn 'e hannen fan Daryn Okada, wylst de filmmuzyk fersoarge waard troch Lyle Workman.
Fan it budget fan $50 miljoen krigen haadrolspilers Jason Biggs en Seann William Scott elts $5 miljoen plus in persintaazje fan 'e winst. Alyson Hannigan en Eugene Levy krigen elts $3 miljoen, wylst de rest fan 'e haadrolspilers in salaris útbetelle krige fan tusken de $750.000 en $500.000, behalven Tara Reid, dy't foar har (tige beheinde) rol $250.000 opstriek.
Opnamen
De opnamen setten begjin juny 2011 útein yn 'e stêdekloft fan Atlanta, yn 'e Amerikaanske steat Georgia (hoewol't de film eins spilet yn it folle noardliker leine Michigan). Der waard filme yn Conyers, Covington, Monroe en it Woodruff Park. Yn 'e Heritage High School yn Conyers waarden ein juny de sênes opnommen yn 'e orkestseal en it Amerikaansk fuotbalstadion.
Yn 'e Newton High School yn Covington waarden yn 'e twadde wike fan july mei 200 figuranten de sênes fan 'e reüny (yn 'e gymnastykseal) en yn 'e gongen filme. Dêrfoar waard oan it Newton County School System, de eigner fan it skoallegebou, $10.000 betelle. Yn 'e lêste wike fan july waarden mei 100 (oare) figuranten de sênes by de mar filme yn Cumming (Georgia). De mar dy't yn 'e film toand wurdt, is eins de Laniermar, mar dy koe neffens produsint Chris Moore prima trochgean foar de Michiganmar. Foar in wike eksklusive tagong ta de Laniermar waard $23.000 betelle. De lêste opnamedei foel op 4 augustus.
Distribúsje
De distribúsje fan American Pie 4: Reunion waard fersoarge troch Universal Pictures. De film gie op 6 april 2012 yn premiêre. Op 10 july 2012 waard American Pie 4: Reunion op dvd en blu-ray útbrocht, en op 22 augustus fan dat jiers ek as ûnderdiel fan in sammelboks mei de oare trije American Pie-films. Fan 'e film besteane, sa't yn 'e Feriene Steaten mei 'pikante' films net ûngewoan is, twa ferzjes: in ûnsensurearre ferzje, en in sensurearre bioskoopferzje dêr't de measte neakenens útknipt is. It soundtrackalbum fan 'e film kaam út op 30 april 2012.
Untfangst
American Pie 4: Reunion krige fan 'e filmkritisy mingde resinsjes. De foaroansteande resinsint Roger Ebert fan 'e Chicago Sun-Times joech de film 3 fan 4 stjerren. Hy skreau: "De sjarme fan American Pie wie de relative jonkheid en naïviteit fan 'e haadpersoanen. It barde allegear foar de earste kear, en se hiene de tawijde obsesje foar seks dy't typearjend is foar in protte teenagers. American Pie 4: Reunion hat in gefoel fan déjà-vu, mar leveret ek noch hieltyd in protte dêr't om lake wurde kin." Hy sleat ôf mei: "As jo de foargeande films moai fûnen, dat sille jo dizze ek wol sjen moatte. Oars kinne jo dizze ek wol gewurde litte." Yn it tydskrift Rolling Stone joech Peter Travers de film 21/2 fan 4 stjerren. Hy skreau: "American Pie 4: Reunion bringt ús tebinnen wat we ek al wer moai fûnen oan it orizjineel: de manear dy't de film hie om 'e ranzichheid te fersêftsjen en in djipwoartele belangstelling foar de haadpersoanen op te bouwen."